વૃષભ : તા. 9ના રોજ ચોથે ચંદ્ર નુકસાન કારક રહેશે. વાતાવરણ પ્રતિકૂળ રહેશે. ઘરમાં ક્લેશપૂર્ણ માહોલ રહે. માનસિક-ચિંતા અને પરેશાની રહે. વ્યાપારમાં નુકસાન થઇ શકે છે. આપની ઉપર કોઈ ખોટા આક્ષેપ કે પછી આળ આવી શકે છે. કોઈ બદનામી થઇ શકે છે. સમય સારો નથી સમય અને સંજોગો વિપરીત પરિસ્થિતિ ઉભી કરશે તેથી સાવધાની રાખવી જરૂરો છે. તા. 10, 11 અને તા. 12 બપોર સુધીનો સમય વિદ્યાર્થી માટે અભ્યાસમાં ધ્યાન કેન્દ્રિત કરવું જરૂરી છે. શેરમાર્કેટમાં રોકાણ સાવચેતી પૂર્વક કરવું. કોઈ પણ ગહન વિચારો વગર કરેલું રોકાણ ભવિષ્યમાં નુકસાનભર્યું સાબિત થશે. આપના સ્વાસ્થ્યનું ધ્યાન રાખવું જરૂરી છે. નાની બેદરકારી તકલીફમાં મૂકી શકે છે. ડોક્ટરની સલાહ મુજબ સારવાર કરવી અને થાય તો રિપોર્ટ પણ કાઢવી લેવા, બેદરકારી દાખવવી નહીં. તા. 12 બપોર પછીનો સમય ધીરેધીરે અનુકૂળ રહેશે. તા. 13 અને 14 દરમિયાન સારા સમયની શરૂઆત થશે. કોઈ નવું વાહન ખરીદી શકો છો. જમીન-મિલકતની બાબતમાં જે સમસ્યા હશે તેનો નિકાલ આવશે. નોકરીમાં સ્થિરતા આવશે. કાર્યસ્થળ પર કોઈ મનગમતું કાર્ય મળવાથી પ્રસન્નતા અનુભવશે. તા. 15ના રોજ ઘરમાં સુખ શાંતિવાળું વાતાવરણ રહેશે. ભાઈ-બહેનો સાથે ખુશી ભર્યો સમય પસાર કરશો. પરસ્પર પ્રેમ ભાવના વધશે.